Armen Donelian

Armen Donelian (født 1. desember 1950 i New York Cityarmenjazz.com offisiell hjemmeside) er en amerikansk jazzmusiker (piano) kjent fra en rekke utgivelser i eget navn, samt samarbeid med norske musikere.

Han er utdannet ved Westchester Conservatory of Music (1968) og har bachelor-grad fra  Columbia University (1972). Etter blant annet virke i Sonny Rollins' band, samt i Billy Harpers kvintett (fire utgivelser), innledet han et samarbeid med norske Carl Morten Iversen og Espen Rud (1982) og turnerte landet flere ganger.

I tillegg til hans egne utgivelser (Sunnyside Records), har han med Iversen og Audun Kleive gitt ut Trio '87. Donelian har undervist ved New School Jazz and Contemporary Music Program (1986–) i hjembyen, ledet en lang rekke workshops verden over, skrevet instruktive artikler for blant annet Down Beat og gitt ut boken Training the ear (1992).  Siden 1998 har han drevet samarbeid med Armenia, blant annet finansiert ved Fulbright-programmet, og er gjesteprofessor ved universitetet i Jerevan.  
 Utgivelser 
 Oasis (2007).  Med David Clark bass og George Schuller trommer.
 All Or Nothing At All (2003).  Med Marc Mommaas saksofon.
 Grand Ideas (3 soloplater,  2000)
 Quartet Language (2002).  Med Thomas Chapin saksofon, Calvin Hill bass og Jeff Williams trommer (opptak fra 1992).
 The Wayfarer og Secrets (1988).  Med  Barry Danelian trompet, Dick Oatts saksofon, Bill Stewart trommer, Tuncboyaciyan og Anthony Cox bass.
 Trio '87 (Odin Records, 1987).
 A Reverie: Solo Piano (1986)
 Stargazer (Atlas, 1981).  Med Billy Hart og bassist Eddie Gomez.

 Referanser 

Kategori:Jazzpianister fra USA
Kategori:Personer fra New York City
Kategori:Fulbright-stipendiater